als_Latn dik_Latn sag_Latn
Gjykata e Shkodrës ka vendosur masën ‘arrest me burg’ ndaj ish kreut të ALUIZNI-t Shkodër, Ardian Dodani i cili u arrestua pas dyshimeve se ka shpërdorurar detyrën në legalizimin e objekteve informale, kryesisht lokale dhe ambjente të tjera tregtare.
Ardian Dodani u arrestua mesditën e sotme nga ana e forcave të Policisë Vendore të Shkodrës, ndërsa me kërkesë të Prokurorisë së Shkodrës, gjykata ka vendosur masën e sigurisë “arrest në burg”.
Nga hetimet e Prokurorisë së Shkodrës rezulton se, në të paktën 5 raste, kryesisht të vitit 2015, ish-drejtori i ALUIZNI-t të qytetit, Ardian Dodani, dyshohet se ka shkelur kuadrin ligjor që rregullon procesin e legalizimit të objekteve informale.
Në praktikat e legalizimeve, të cilat janë sekuestruar në kuadër të hetimit, Prokuroria e Shkodrës ka evidentuar se, me firmën e Dodanit, janë legalizuar objekte tregtare (bar-restorante) pranë rrugëve kryesore ose në zonën turistike të Shirokës, në të cilën nuk lejohet legalizimi.
Nga hetimi i Prokurorisë së Shkodrës rezulton se ish-drejtori i ALUIZNI-t Shkodër, Ardian Dodani, ka nënshkruar praktikat për këto subjekte, ndërkohë që asnjë prej zyrtarëve të tjerë nuk ka nënshkruar dokumentat, sipas përgjegjësive të tyre ligjore dhe administrative.
Në bazë të hetimeve të deritanishme, Prokuroria e Shkodrës ka krijuar dyshime të arsyeshme se shtetasi Ardian Dodani, gjatë kohës që ka ushtruar detyrën e drejtorit të Drejtorisë Rajonale të ALUIZNI-t Shkodër, ka konsumuar elementët e veprës penale të ‘Shpërdorimit të detyrës”. Në këto kushte, Prokuroria kërkoi caktimin e masës së sigurisë “arrest në burg”, e cila u pranua nga gjykata dhe u ekzekutua nga ana e forcave të Policisë.
Të ngjashme
-
Rama me familjen në Bulqizë: Pse i lini gocat në këmbë?
Kryeministri Edi Rama ka drekuar ditën.
-
Edi Rama, Skënderbeu dhe raporti me historinë
Ka ndodhur një dialog interesant sot.
-
Kryemadhi: Iliri me thotë të moderohem
Është e rrallë që një President.
-
Braimllari si Luli dhe Monika: Rama ‘peshku’ i madh, policia informon krimin
Deputeti i LSI, Endrit Braimllari i.
als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn ita_Latn